CELEX: 62014TN0095
Language: mt
Date: 2014-02-07 00:00:00
Title: Kawża T-95/14: Rikors ippreżentat fis- 7 ta’ Frar 2014 – Iranian Offshore Engineering & Construction vs Il-Kunsill

7.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/40
            
         Rikors ippreżentat fis-7 ta’ Frar 2014 – Iranian Offshore Engineering & Construction vs Il-Kunsill
   (Kawża T-95/14)
   2014/C 102/61
   Lingwa tal-kawża: l-Ispanjol
   
      Partijiet
   
   
      Rikorrenti: Iranian Offshore Engineering & Construction Co. (Teheran, l-Iran) (rappreżentanti: J. Viñals Camallonga, L. Barriola Urruticoechea u J. Iriarte Ángel, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla l-Artikolu 1 tad-Deċiżjoni tal-Kunsill 2013/6661 sa fejn jikkonċernaha u sabiex tiġi eskluża mill-anness tal-imsemmija deċiżjoni;
            
         
               —
            
            
               tannulla l-Artikolu 1 tar-Regolament ta’ Implimentazzjoni tal-Kunsill (UE) Nru 1154/2013, sa fejn jikkonċernaha u sabiex tiġi eskluża mill-anness tal-imsemmi regolament, u
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Dan ir-rikors huwa ppreżentat kontra l-Artikolu 1 tar-Regolament ta’ Implimentazzjoni tal-Kunsill (UE) Nru 1154/2013, tal-15 ta’ Novembru 2013, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 306, p. 3), u l-Artikolu 1 tad-Deċiżjoni tal-Kunsill 2013/661/PESK, tal-15 ta’ Novembru 2013, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 306, p. 18), sa fejn jipprevedu l-inklużjoni tar-rikorrenti fil-lista ta’ persuni u entitajiet li għalihom japplikaw l-imsemmija miżuri restrittivi.
   Insostenn tar-rikors tagħha, ir-rikorrenti tinvoka seba’ motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni tal-fatti li fuqhom huma bbażati d-dispożizzjonijiet ikkontestati, peress li huma neqsin minn bażi fattwali u probatorju reali.
            
         
               2.
            
            
               It-tieni motiv ibbażat fuq il-ksur tal-obbligu ta’ motivazzjoni, peress li, f’dak li jikkonċerna IOEC, il-motivazzjoni tad-dispożizzjonijiet ikkontestati mhux biss hija mingħajr bażi, iżda ma hijiex preċiża, ma hijiex speċifika u hija ġenerika, u b’hekk tipprekludi lir-rikorrenti milli tkun tista’ tħejji d-difiża tagħha b’mod xieraq.
            
         
               3.
            
            
               It-tielet motiv ibbażat fuq il-ksur tad-dritt għal protezzjoni ġudizzjarja effettiva f’dak li jikkonċerna l-motivazzjoni tal-atti, l-assenza ta’ prova tal-motivi allegati u d-drittijiet tad-difiża u għall-proprjetà, peress li ma ġewx osservati l-obbligu ta’ motivazzjoni u n-neċessità li jiġu prodotti provi reali, li għandu effett fuq id-drittijiet l-oħra.
            
         
               4.
            
            
               Ir-raba’ motiv ibbażat fuq użu ħażin ta’ poter, peress li jeżistu indikazzjonijiet oġġettivi, preċiżi u konkordanti li jippermettu li jiġi sostnut li l-Kunsill abbuża mill-pożizzjoni tiegħu u b’mod frawdolenti, peress li adotta l-miżuri ta’ sanzjoni għal għanijiet li kienu differenti minn dawk allegati minnu.
            
         
               5.
            
            
               Il-ħames motiv ibbażat fuq l-interpretazzjoni żbaljata tar-regoli ġuridiċi applikati, peress li saret interpretazzjoni u applikazzjoni żbaljata u wiesgħa tagħhom, li huwa inammissibbli meta dawn ikunu dispożizzjonijiet li jistipulaw sanzjonijiet.
            
         
               6.
            
            
               Is-sitt motiv, ibbażat fuq il-ksur tad-dritt għall-proprjetà, sa fejn dan ġie limitat mingħajr ġustifikazzjoni reali.
            
         
               7.
            
            
               Is-seba’ motiv ibbażat fuq il-ksur tal-prinċipju ta’ ugwaljanza fit-trattament, peress li ppreġudika l-pożizzjoni komparattiva tal-impriża rikorrenti mingħajr ma jeżistu raġunijiet biex jagħmel dan.